Uffiċjal tal-Pulizija qiegħed jinżamm arrestat wara li żewġt aħwa ta’ 14 u 15-il sena nstabu mgħallqa ma’ siġra wara li ġew stuprati minn grupp ta’ rġiel f’jum ieħor tal-mistħija fl-Indja. Huwa mifhum li l-aħwa marru fl-għelieqi biex jagħmlu l-bżonnijiet tagħhom għax f’darhom m’għandhomx faċilitajiet sanitarji. L-awtoritajiet qalu li l-Pulizija qiegħed jinżamm arrestat wara li allegatament huwa ħa sehem fl-istupru u fil-qtil taż-żewġt aħwa bniet u wara saħansitra għallquhom ma’ siġra. Dawk li jgħixu fil-villaġġ rurali sabu lil bnidet mgħallqa mas-siġra ftit tas-sigħat wara l-għijbien tagħhom fil-villaġġ ta’ Katra fl-istat ta’ Uttar Pradesh. Kienu mijiet l-abbitanti tar-raħal li b’rabja kbira ħarġu jipprotestaw fis-silenzju madwar din is-siġra minħabba li ma ttieħdet ebda azzjoni konkreta mill-pulizija. Aktar tard il-pulizija rnexxielha ssib l-erba’ suspettati fosthom l-uffiċjal tal-pulizija u takkużahom b’dan l-att makabru.